Parkeerkaartjie uiteindelik betaal … 44 jaar laterArgieffoto ŉ Man het só skuldig gevoel dat hy uiteindelik ŉ 44 jaar oue parkeerkaartjie betaal het. Die polisie in Minersville, Pennsylvania, het verlede week ŉ brief met $5 ontvang. Die adres agterop was “Feeling guilty, Wayward Road, Anytown, Ca.” Michael Combs, hoof van polisie, het aan WNEP-TV gesê die brief lui: “Liewe PD, ek het al langer as 40 jaar hierdie parkeerkaartjie. Ek was nog altyd van plan om te betaal. Vergewe my dat ek nie my besonderhede verskaf nie. Groete, Dave.” Die boete vir die parkeerkaartjie in 1974 was $2, maar die persoon het $3 rente bygevoeg, aldus AP. Dieselfde boete sou vandag $20 (ongeveer R270) gekos het. Combs sê die kaartjie was vir ŉ motor met Ohio-nommerplate, maar die departement het nie die tegnologie om destydse nommerplate op te spoor wat buite die staat se grense val nie.